SECRETAR DE STAT

Nr. SAFC/178176/15.05.2023

**A N U N Ț**

Ministerul Mediului, Apelor și Pădurilor organizează, în temeiul art. 8 alin (1) lit a) din Legea vânătorii și a protecției fondului cinegetic nr. 407/2006, cu modificările și completările ulterioare, și al art. 7 din Regulamentul privind atribuirea în gestiune a faunei cinegetice, aprobat prin Ordinul ministrului mediului, apelor și pădurilor nr. 2020/2016, cu modificările și completările ulterioare, atribuirea dreptului de gestionare a faunei cinegetice din cuprinsul a 2 fonduri cinegetice din județele Alba și Brașov.

Denumirea, tarifele de atribuire directă și datele tehnice ale fondurilor cinegetice se afișează pe site-ul Ministerului Mediului, Apelor și Pădurilor la adresa: http://www.mmediu.ro/categorie/atribuire-vanatoare/288.

Dosarele de atribuire, întocmite în conformitate cu prevederile Regulamentului aprobat prin Ordinul ministrului mediului, apelor și pădurilor nr. 2020/2016, cu modificările și completările ulterioare, se depun în termen de 30 de zile calendaristice de la data afișării prezentului anunț, la sediul Ministerului Mediului, Apelor și Pădurilor – Registratură, Bd. Libertății, nr. 12, sector 5, București, în următorul interval de timp: luni – joi orele 08:30 – 17:00 și vineri orele 08:30 – 14:30.

Documentația sus-menționată trebuie numerotată pe fiecare filă, șnuruită și sigilată la capetele sforii prin semnătura deponentului și ștampila unității pe care o reprezintă.

Pentru respectarea prevederilor privind plata tarifului de gestionare, avizul prevăzut la art. 6 alin (1) lit b) din Regulamentul privind atribuirea în gestiune a faunei cinegetice aprobat prin Ordinul ministrului mediului, apelor și pădurilor nr. 2020/2016, cu modificările și completările ulterioare, trebuie emis ulterior termenului legal de plată aferent sezonului de vânătoare 2022 – 2023, respectiv ulterior datei de 15.05.2023.

**Secretar de stat**

**Robert Eugen SZÉP**